На стале ў дэманстрацыйным зале ляжаць стосы разнастайных дакументаў, перабітыя VІN-нумары з аўтамабільных рухавікоў. Вока чапляецца за некалькі таўшчэзных каталогаў, дзе надрукаваны падрабязныя фатаграфіі банкнотаў і ўзораў пасведчанняў асобы. Як адзначае намеснік начальніка аддзела крыміналістычных экспертыз Дзмітрый Пашкевіч, тут сабраны фотакалекцыі з краін усяго свету. Імі і карыстаюцца пры высвятленні сапраўднасці дакументаў і купюр.